recursal/SuperWikiNEXT-32B huggingface dataset:
***ও স্যাকুলো*** (ইংরেজি ভাষায় *দ্য সেঞ্চুরি* ) ১৮৮১ থেকে ১৯৭৭ সাল অবধি পর্তুগালের লিসবনে প্রকাশিত একটি পর্তুগিজ দৈনিক পত্রিকা ছিল।

ইতিহাস এবং প্রোফাইল
-------------------

*ও স্যাকুলো* প্রথম প্রকাশিত হয় জানুয়ারী, ১৮৮১।  প্রতিষ্ঠাতা ছিলেন সেবাস্তিও দে ম্যাগালহিস লিমা,  যিনি কইমব্রা বিশ্ববিদ্যালয়ে আইন বিষয়ে পড়াশোনা করেছিলেন। এটি রেকর্ডের একটি পত্রিকা এবং *ডায়রিও দে নোটিসিয়াসের* দুর্দান্ত প্রতিদ্বন্দ্বী ছিল।

*ও স্যাকুলোর* ১৯৭৪ সালে কার্নেশন বিপ্লবের আগে সোসিয়েডেড ন্যাসিওনাল ডি টিপোগ্রাফিয়ার মালিকানাধীন ছিল  কাগজটি ১৯৭৭ সালের ৩ ফেব্রুয়ারি প্রকাশনা বন্ধ করে দেয়।

আরো দেখুন
---------

* পর্তুগালের সংবাদপত্রের তালিকা

তথ্যসূত্র
---------

1. 1 2 3  Jorge Braga de Macedo (১৯৮৩)। "Newspapers and Democracy in Portugal: The Role of Market Structure"। *The Press and the Rebirth of Iberian Democracy*। Greenwood Press। আইএসবিএন 978-0-3132-3100-1।
2. ↑  Helena Sousa (১৯৯৪)। "Portuguese Media: New Forms of Concentration" (Conference paper)। *University of Minho*। সংগ্রহের তারিখ ২৪ জানুয়ারি ২০১৫।
**ওইনখোল বোবোনাজারোভা** হলেন
একজন তাজিকিস্তানি মানবাধিকার কর্মী। ২০১৪ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

জীবনী
-----

ওইনখোল বোবোনাজারোভা ১৯৯৩ সালে অভ্যুত্থান চেষ্টার অভিযোগের পরিপ্রেক্ষিতে রাষ্ট্রদ্রোহের অভিযোগে গ্রেফতার করা হয়েছিল। কিছু মাস জেল খাটতে হয় তাকে। জেল থেকে মুক্তি পাবাত পর তিনি অর্গানাইজেশন ফর সিকিউরিটি অ্যান্ড কোওপারেশন ইন ইউরোপের তাজিকিস্তান শাখার মানবাধিকার কাউন্সিলর হিসেবে নিযুক্ত হন। তিনি ওপেন সোসাইটি নামের একটি সংগঠনের তাজিকিস্তান শাখায় কাজ করা ছাড়াও পারস্পেক্টিভা প্লাস নামের একটি মানবাধিকার সংগঠনের হয়ে কাজ করেছেন যেটি নারী, কয়েদি ও অভিবাসী শ্রমিকদের অধিকার নিয়ে কাজ করে থাকে। তিনি তাজিকিস্তানের প্রথম স্বাধীন কারাগার পর্যবেক্ষণ কর্মসূচি প্রতিষ্ঠার সাথে যুক্ত ছিলেন।

২০১৩ সালে ওইনখোল বোবোনাজারোভা দেশটির প্রথম নারী হিসেবে তাজিকিস্তানের রাষ্ট্রপতি নির্বাচনে প্রতিদ্বন্দ্বিতা করার ঘোষণা দেন। কিন্তু, প্রয়োজনীয় স্বাক্ষর সংগ্রাম করতে না পারায় তিনি দেশটির রাষ্ট্রপতি নির্বাচনে প্রতিদ্বন্দ্বিতা করতে ব্যর্থ হন।

পুরস্কার
--------

২০১৪ সালে তিনি আন্তর্জাতিক সাহসী নারী পুরস্কারে ভূষিত হন। তিনি তাজিকিস্তানের প্রথম নারী হিসেবে আন্তর্জাতিক সাহসী নারী পুরস্কার লাভ করেন।

তথ্যসূত্র
---------

1. 1 2 3  "Bios of 2014 Award Winners"। State.gov। ২ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৪।
2. 1 2 3  "Tajik Opposition Taps Candidate to Run Against Strongman President"। *RIA Novosti*। ১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৪।
3. 1 2  "Tajik Human Rights Activist Named a Woman of Courage · Global Voices"। *Global Voices*। ২৪ মে ২০১৫ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৪।
4. ↑  "Woman bids for Tajik presidency backed by Islamic party"। *Fox News*। সংগ্রহের তারিখ ১৮ অক্টোবর ২০১৪।
5. 1 2 3  "AWIU » Introducing Oinikhol Bobonazarova, 2014 International Women of Courage Awardee"। Awiu.org। ১৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৪।
**আর্থার হারউড এফি জার্ভিস** (ইংরেজি: Affie Jarvis; জন্ম: ১৯ অক্টোবর, ১৮৬০—মৃত্যু: ১৫ নভেম্বর, ১৯৩৩) দক্ষিণ অস্ট্রেলিয়ার হিন্ডমার্শ এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ থেকে ১৮৯৫ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছিলেন তিনি।

ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়ার প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিং করতেন **এফি জার্ভিস**।

ঘরোয়া ক্রিকেট
--------------

১৮৭৭-৭৮ মৌসুমে সাউথ অস্ট্রেলিয়ার পক্ষে ১৭ বছর বয়সে প্রথমবারের মতো প্রথম-শ্রেণীর খেলায় অংশগ্রহণ করেন। ১৮৯২-৯৩ মৌসুমের শেফিল্ড শিল্ডের খেলায় প্রথমে অংশ নেন। ১৯০০-০১ মৌসুমে ৪০ বছর বয়সে সর্বশেষ প্রথম-শ্রেণীর খেলায় অংশগ্রহণের মানসে মাঠে নামেন তিনি। সাউথ অস্ট্রেলিয়ার দলীয় সহযোদ্ধা জর্জ গিফেনের উইকেট-রক্ষণে এফি জার্ভিসের যোগ্যতায় ভূয়সী প্রশংসা করেছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে এগারো টেস্টে অংশগ্রহণের সুযোগ পেয়েছিলেন এফি জার্ভিস। ১৫ জানুয়ারি, ১৮৮৫ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেকে ঘটে তার। ১ মার্চ, ১৮৯৫ তারিখে একই দলের বিপক্ষে সর্বশেষ টেস্টে অংশ নিয়েছিলেন তিনি।

১ জানুয়ারি, ১৮৮৫ তারিখে সফরকারী ইংল্যান্ড দলের বিপক্ষে উইলিয়াম ব্রুস, জন ট্রাম্বল, এফি জার্ভিস, রোল্যান্ড পোপ, আলফ্রেড মার, হ্যারি মাসগ্রোভ, জ্যাক ওরেল, স্যাম মরিস ও ডিগার রবার্টসনের একযোগে টেস্ট অভিষেক ঘটেছিল। ঐ খেলায় তার দল ১০ উইকেটের ব্যবধানে পরাজিত হয়। খেলায় তিনি ৮২ ও ১০ রান তুলেছিলেন।

দূর্ভাগ্যবশতঃ ঐ সময়ে বিখ্যাত অস্ট্রেলীয় ক্রিকেট তারকা জ্যাক ব্ল্যাকহামের সাথে দলে উইকেট-রক্ষকের অন্তর্ভূক্তির প্রশ্নে প্রবল প্রতিদ্বন্দ্বিতায় অবতীর্ণ হতে হতো তাকে। খুব দরকার না পড়লে তাকে দলে ঠাঁই দেয়া হতো না। ১৮৮০, ১৮৮৬, ১৮৮৮ ও ১৮৯৩ সালে সর্বমোট চারবার ইংল্যান্ড গমন করেছেন এফি জার্ভিস।

দেহাবসান
--------

১৫ নভেম্বর, ১৯৩৩ তারিখে ৭৩ বছর বয়সে দক্ষিণ অস্ট্রেলিয়ার হিন্ডমার্শে এফি জার্ভিসের দেহাবসান ঘটে। তার পুত্র হারউড জার্ভিস ও সহোদর ভ্রাতা আলফ্রেড জার্ভিস প্রথম-শ্রেণীর ক্রিকেটে অংশগ্রহণ করেছিলেন।

তথ্যসূত্র
---------

1. 1 2  *The Oxford Companion to Australian Cricket*, Oxford, Melbourne, 1996, p. 275.
2. ↑  "England in Australia (1884 – 1885): Scorecard of second Test"। Cricinfo। সংগ্রহের তারিখ আগস্ট ২৯, ২০১৯।
3. ↑  "First-Class Matches played by Affie Jarvis"। *CricketArchive*। সংগ্রহের তারিখ ১৭ সেপ্টেম্বর ২০১৮।

আরও দেখুন
---------

* উইলিয়াম ব্রুস
* পার্সি ম্যাকডোনেল
* ভিক্টোরিয়া ক্রিকেট দল
* অস্ট্রেলীয় টেস্ট ক্রিকেটারদের তালিকা
* অস্ট্রেলীয় টেস্ট উইকেট-রক্ষকদের তালিকা
* ১৮৮২-৮৩ ইংল্যান্ড ক্রিকেট দলের অস্ট্রেলিয়া সফর

বহিঃসংযোগ
---------


উইকিমিডিয়া কমন্সে **এফি জার্ভিস** সংক্রান্ত মিডিয়া রয়েছে।

* ইএসপিএনক্রিকইনফোতে এফি জার্ভিস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে এফি জার্ভিস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
অস্ট্রেলিয়া দল – ইংল্যান্ড ব অস্ট্রেলিয়া ১৮৮০ টেস্ট সিরিজ |
| --- |
| 
* মারডক (অঃ)
* আলেকজান্ডার
* ব্যানারম্যান
* ব্ল্যাকহাম (†)
* বোনর
* বয়েল
* গ্রুব
* ম্যাকডোনেল
* মোল
* পালমার
* স্লাইট

 |
| 
* *জার্ভিস*
* *স্পফোর্থ*

 |
| *বাঁকা হরফে* কোন খেলায় অংশগ্রহণ করেননি খেলোয়াড়দের দেখানো হয়েছে। |
**ওখা** হল ভারতের গুজরাত রাজ্যের দেবভূমি দ্বারকা জেলার একটি উপকূলীয় শহর। এখানে একটি সমুদ্র বন্দর রয়েছে। ওখা বন্দর থেকে প্রায় ৩০ কিমি দক্ষিণে দ্বারকা ও ২.৯ কিমি প্রস্ত একটি ছোট খাঁড়ি বিপরীতে বেত দ্বারকা দ্বীপ অবস্থিত। বেত দ্বারকা কৃষ্ণের মন্দিরের কারণে একটি প্রধান হিন্দু তীর্থস্থান।

ইতিহাস
------

এই শহরের উল্লেখ প্রাচীন ভারতীয় মহাকাব্য সাহিত্যে পাওয়া যায়। এটি কৃষ্ণ ও ঊষার (গুজরাতি ভাষায় ওখা বলা হয়) নাতি অনিরুদ্ধের সঙ্গে বানাসুরের কন্যার বিয়ের গল্পের সহিত জড়িত। অষ্টাদশ শতাব্দীর গুজরাতি আখ্যানা, প্রেমানন্দ ভট্টের *ওখহারান* শিরোনামে একই কাহিনী বর্ণনা করা হয়েছে।

দ্বারকা ও বেত দ্বারকা সহ ওখা বরোদা রাজ্যের গায়কোয়াড়দের অধীনে ছিল। ১৮৫৭ সালের ভারতীয় বিদ্রোহের সময়, বাঘেররা ১৮৫৮ সালে অঞ্চলটি দখল করে। পরে ব্রিটিশ, গায়কোয়াড় এবং অন্যান্য রাজ্যের সৈন্যদের যৌথ আক্রমণের মাধ্যমে বিদ্রোহীদের উৎখাত করা হয়েছিল এবং অঞ্চলটি ১৮৫৯ সালে পুনরুদ্ধার করা হয়েছিল।

অর্থনীতি
--------

ওখা গুজরাতের একটি ব্যস্ত ও ঐতিহাসিক বন্দর, যা কৌশলগতভাবে অবস্থিত। এটি ঐতিহাসিকভাবে ভারতের পশ্চিম উপকূলে প্রথম বন্দর ছিল, যেটি আরব থেকে উপকূল বরাবর ভ্রমণকারী একটি জাহাজের মুখোমুখি হয়েছিল। ওখায় ভারতীয় নৌবাহিনী, ভারতীয় উপকূলরক্ষী বাহিনী, ভারতীয় কাস্টমস ও গুজরাত সামুদ্রিক পুলিশের ক্রজক্রম কার্যক্রম পরিচালনাকারী কমান্ড কেন্দ্র রয়েছে। ওখা বন্দর গুজরাতের তাপবিদ্যুৎ কেন্দ্র এবং টাটা কেমিক্যালসের সোডা অ্যাশ প্ল্যান্টের জন্য ইন্দোনেশিয়া থেকে মূলত লিগনাইট আমদানি করে। ওখায় একটি অটোমোবাইল-অ্যাসেম্বলি কারখানা আছে। মাছ ধরা ও লবণ প্রক্রিয়াজাতকরণ শিল্পও রয়েছে।

তথ্যসূত্র
---------

1. ↑  Ramanlal Kakalbhai Dharaiya (১৯৭০)। *Gujarat in 1857*। Gujarat University। পৃষ্ঠা 120।
2. ↑  "Gujarat During The Great Revolt: The Rebellion In Okhmandal"। People's Democracy। ৭ অক্টোবর ২০০৭। ১৬ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০২২।
3. 1 2 3  Okha, India, Encyclopædia Britannica. Retrieved September 2009.

বহিঃসংযোগ
---------

* Okha Nagarpalika  ওয়েব্যাক মেশিনে আর্কাইভকৃত ২১ জুন ২০২০ তারিখে by \* Shivagya Infosoft
* জামনগর, ওখা বন্দর  ওয়েব্যাক মেশিনে আর্কাইভকৃত ১২ জুলাই ২০১২ তারিখে
ডানদিকে ইউনিয়ন স্ট্রিট এবং বামদিকে রিভার স্ট্রিটসহ এবেনিজার প্লেস, উইক
স্কটল্যান্ডের ক্যাথনেসের উইক শহরে অবস্থিত **এবেনিজার প্লেস** *গিনেস বিশ্ব রেকর্ড* দ্বারা ২.০৬ মিটার (৬ ফু ৯ ইঞ্চি) দৈর্ঘ্য বিশিষ্ট বিশ্বের সবচেয়ে ছোট রাস্তা হিসেবে স্বীকৃতি পায়। ম্যাকেইস হোটেলের ১ নং খাবারের দোকানের প্রবেশদ্বারই হলো রাস্তাটির একমাত্র ঠিকানা। ইউনিয়ন স্ট্রিট এবং রিভার স্ট্রিটের দিকে হোটেলটির অন্যান্য সম্মুখভাগও রয়েছে, যেগুলোর প্রধান প্রবেশপথ ইউনিয়ন স্ট্রিটে।

এবেনিজার প্লেস ১৮৮৩ সালে সর্বপ্রথম উদ্ভূত হয়, যখন এবেনিজার প্লেস ১ নির্মিত হয়; ভবনের মালিককে হোটেলের সংক্ষিপ্ত দিকের একটি নাম প্রদানের নির্দেশ দেওয়া হয়। পরবর্তীতে ১৮৮৭ সালে এটিকে আনুষ্ঠানিকভাবে একটি রাস্তা হিসেবে ঘোষণা করা হয়।

২০০৬ সালে ম্যাকেইস হোটেলের মালিক এবেনিজার প্লেসে নতুন খাবারের দোকানের প্রবেশদ্বার তৈরী করার পর রাস্তাটি গিনেস বিশ্ব রেকর্ড দ্বারা সবচেয়ে ছোট রাস্তার স্বীকৃতি পায়। এটি ৫.২ মি (১৭ ফু) দৈর্ঘ্যের এলজিন স্ট্রিট ব্যাকাপের পূর্বতন রেকর্ডকে ভেঙ্গে দেয়।

আরও দেখুন
---------

* গ্লাসফোর্ড সড়ক
* পিয়ার সড়ক

তথ্যসূত্র
---------

1. ↑  "Celebrating the shortest street"। *The Daily Post*। ৩১ অক্টোবর ২০০৬। ২৬ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২০০৯-০৭-১৯।
2. ↑  "World Record!"। MacKays Hotel। ২৬ জুন ২০০৭ তারিখে মূল থেকে আর্কাইভ করা। সংগ্রহের তারিখ ২০০৭-০৭-২৮।
3. ↑  "Town loses record for world's shortest street"। Rossendale Free Press। ২০০৬-১১-০৩। সংগ্রহের তারিখ ২০০৯-০৭-১৯।
4. ↑  "Street measures up to new record"। *BBC News*। ১ নভেম্বর ২০০৬। সংগ্রহের তারিখ ২০০৮-০৮-০৯।
5. ↑  Craig Naples (১৩ সেপ্টেম্বর ২০০৮)। "Northern exposure - Wick"। *The Scotsman*। সংগ্রহের তারিখ ২০০৯-০৭-১৯।

প্রবেশদ্বার: সড়ক যুক্তরাজ্য
এই নিবন্ধটি পরিমাপ সম্পর্কিত; প্রায় একই বানানের অন্যান্য নিবন্ধের জন্য ওজন (দ্ব্যর্থতা নিরসন) দেখুন।

কোন বস্তুর ওপর অভিকর্ষীয় ক্ষেত্র দ্বারা প্রযুক্ত বলের মানকে **ওজন** বা **ভার** বলে।
কোন বস্তুর ভর m এবং পৃথিবীর কোন স্থানে অভিকর্ষজ ত্বরণ g হলে ঐ স্থানে বস্তুর ওজন হবে, W= mg.  

ওজন ভরের আনুপাতিক হলেও ভর এবং ওজন মোটেও অভিন্ন নয়। ওজনকে সাধারণত W দ্বারা প্রকাশ করা হয়। ওজনের একক হল বলের একক অর্থাৎ নিউটন (N)। বস্তুর ওজন স্প্রিং নিক্তির সাহায্যে পরিমাপ করা হয়ে থাকে।

ওজনের বিভিন্নতা
---------------

বস্তুর ওজন অভিকর্ষজ ত্বরণ g এর ওপর নির্ভরশীল কেননা বস্তুর ভর m তার মৌলিক ধর্ম। তাহলে কোন কারণে অভিকর্ষজ ত্বরণ পরিবর্তিত হলে বস্তুর ওজনেও পরিবর্তন আসবে। সুতরাং স্থান ভেদে বস্তুর ওজনের পরিবর্তন হয়। উদাহরণ স্বরুপ নিম্নে ওজনের বিভিন্নতা দেখানো হল:

### ভূপৃষ্ঠে অবস্থানের বিভিন্নতা অনুসারে

**পৃথিবীর আহ্নিক গতির জন্য**: পৃথিবীর আহ্নিক গতির জন্য অভিকর্ষজ ত্বরণ ক্রমশ বিষুবীয় অঞ্চল থেকে মেরু অঞ্চলের দিকে বৃদ্ধি পায়। ফলশ্রুতিতে বস্তুর ওজনও বৃদ্ধি পায়।

**পৃথিবীর আকৃতিগত পার্থক্যের জন্য**: আমরা জানি পৃথিবী সুষম গোলক নয় তাই পৃথিবীর কেন্দ্র থেকে ভূপৃষ্ঠের সকল স্থানের দূরত্ব সমান নয়। যেহেতু g এর মান পৃথিবীর কেন্দ্র থেকে দূরত্বের ওপর নির্ভরশীল তাই পৃথিবীর বিভিন্ন স্থানে g এর মানের পরিবর্তন হয়।   

বিষুবীয় অঞ্চল বরাবর পৃথিবীর ব্যসার্ধ সর্বাধিক বলে g এর মান সবচেয়ে কম। এ অঞ্চল থেকে যতই মেরু অঞ্চলের দিকে যাওয়া হবে পৃথিবীর ব্যাসার্ধ তত কমতে থাকে তথা g এর মান বাড়ে। এর ফলে বস্তুর ওজনও বাড়তে থাকে। আবার মেরু অঞ্চলে ব্যাসার্ধ সবচেয়ে কম হওয়ায় g এর মান এ অঞ্চলে সর্বাধিক ফলে এখানে বস্তুর ওজনও সবচেয়ে বেশি হয়।

### পৃথিবীর অভ্যন্তরে

বিভিন্ন পরীক্ষণ থেকে দেখা গেছে ভূপৃষ্ঠ থেকে যত নিচে যাওয়া যায় অভিকর্ষজ ত্বরণের মানও ততই কমতে থাকে। এতে করে পৃথিবীর যত অভ্যন্তরে যাওয়া যায় বস্তুর ওজনও তত কমতে থাকে। পৃথিবীর কেন্দ্রে অভিকর্ষজ ত্বরণের মান শূন্য সুতরাং পৃথিবীর কেন্দ্রে বস্তুর ওজনও শূন্য হবে।

### ভূপৃষ্ঠ থেকে উচ্চতর কোন স্থানে

ভূপৃষ্ঠ থেকে যত উপরে ওঠা যায় আভিকর্ষজ ত্বরণের মানও তত কমতে থাকে ফলে বস্তুর ওজনও তত কমতে থাকে। এ কারণে পাহাড় বা পর্বতের শীর্ষে বস্তুর ওজন কম হয়।

তথ্যসূত্র
---------

1. ↑  Richard C. Morrison (১৯৯৯)। "Weight and gravity - the need for consistent definitions"। *The Physics Teacher*। **37**: 51। ডিওআই:10.1119/1.880152। বিবকোড:1999PhTea..37...51M।
2. ↑  Igal Galili (২০০১)। "Weight versus gravitational force: historical and educational perspectives"। *International Journal of Science Education*। **23**: 1073। ডিওআই:10.1080/09500690110038585। বিবকোড:2001IJSEd..23.1073G।
3. ↑  Gat, Uri (১৯৮৮)। "The weight of mass and the mess of weight"। Richard Alan Strehlow। *Standardization of Technical Terminology: Principles and Practice –* second volume। ASTM International। পৃষ্ঠা 45–48। আইএসবিএন 978-0-8031-1183-7।
4. 1 2 3 4  মাধ্যমিক পদার্থবিজ্ঞান বই (অধ্যায়-২; পৃষ্ঠা-২১)|রচনা:ড. শাহাজাহান তপন, মুহাম্মদ আজিজ হাসান, ড. রানা চৌধুরী|সম্পাদনা: ড. আলী আসগল|প্রকাশক: জাতীয় শিক্ষাক্রম ও পাঠ্যপুস্তক বোর্ড, ঢাকা|সংস্করণ: ডিসেম্বর, ২০০৮
ওজেন দুবোয়া
**ওজেন দুবোয়া** (ফরাসি: Eugène Dubois, ২৮শে জানুয়ারি, ১৮৫৮ - ১৬ই ডিসেম্বর, ১৯৪০) ছিলেন বিখ্যাত ওলন্দাজ অ্যানাটমিবিদ, ভূবিজ্ঞানী ও জীবাশ্ম-নৃবিজ্ঞানী। তার পুরো নাম Marie Eugène François Thomas Dubois। তিনি ইন্দোনেশিয়ার জাভা দ্বীপ থেকে হোমো ইরেক্টাস প্রজাতির প্রথম জীবাশ্ম আবিষ্কার করেন।

আবিষ্কার
--------

১৮৮৬ সালে দুবোয়া ইউনিভার্সিটি অফ আমস্টারডামে প্রভাষক নিযুক্ত হয়েছিলেন। সে সময় তিনি মেরুদণ্ডী প্রাণীদের বাকযন্ত্রের তুলনামূলক অ্যানাটমি নিয়ে কাজ করতেন, কিন্তু দিনদিন মানব বিবর্তন নিয়ে বেশি উৎসাহী হয়ে উঠতে থাকেন। ১৮৮৭ সালে সামরিক শল্য-চিকিৎসক হিসেবে দক্ষিণ-পূর্ব এশিয়াতে যান এবং সেখানকার সুমাত্রা দ্বীপে প্রাগৈতিহাসিক হোমিনিন জীবাশ্মের আশায় গুহায় খননকার্য চালানো শুরু করেন।

সুমাত্রার পর জাভাতেও তার গুহাভিত্তিক খননকার্য অব্যাহত থাকে এবং এই দ্বীপের ত্রিনিল নামক স্থানেই অবশেষে ১৮৯০ সালে একটি মানবসদৃশ মাথার খুলির টুপি ও ঊরুর হাড় আবিষ্কার করেন। খুলি থেকে বোঝা যায় এই ব্যক্তির মস্তিষ্ক অপেক্ষাকৃত ছোট, ভুরুর হাড় অপেক্ষাকৃত বড়, এবং কপাল অপেক্ষাকৃত সমতল কিন্তু মানুষের মত উল্লম্ব না হয়ে পেছনের দিকে হেলানো। এই বৈশিষ্ট্যগুলো মানুষের চেয়ে অন্য নরবানরদের বেশি কাছাকাছি। দুবোয়া এর নাম দিয়েছিলেন *Pithecanthropus erectus* যার অর্থ "সোজা হয়ে হাঁটতে সক্ষম নরবানর"। সিমিয়ান তথা বানরসদৃশ পূর্বপুরুষদের থেকে মানুষের বিবর্তনে দুই পায়ে হাঁটা একটি উল্লেখযোগ্য অধ্যায় এবং দুবোয়া এই জীবাশ্মকে সেই অধ্যায়ের প্রতিনিধি হিসেবে তুলে ধরেন। ১৮৯৪ সালে তার গবেষণার ফল প্রকাশ করার পর ১৮৯৫ সালে তিনি ইউরোপে ফিরে এসে আমস্টারডামেই ভূতত্ত্বের অধ্যাপক পদে যোগ দেন। কিন্তু অত্যধিক বিতর্কের চাপে পড়ে ১৯২৩ সালের আগ পর্যন্ত তার সব আবিষ্কার লোকচক্ষুর অন্তরালে রেখে দিয়েছিলেন।

তথ্যসূত্র
---------

1. ↑  Eugène Dubois, Encyclopedia Britannica, ১৩ আগস্ট ২০১৩ তারিখে সংগৃহীত

বহিঃসংযোগ
---------

* DUBOIS - The Quest for the Missing Link  ওয়েব্যাক মেশিনে আর্কাইভকৃত ১ ফেব্রুয়ারি ২০১১ তারিখে, www.eugenedubois.eu
* Biographies: Eugene Dubois - TalkOrigins Archive
গ্রীক পৌরাণিক কাহিনীতে**, ওট্রেরা** ছিলেন আমাজনের প্রতিষ্ঠাতা এবং প্রথম রানী, যুদ্ধ এবং সাহসের দেবতা আরেসের সহধর্মিণী এবং হিপ্পোলিটা এবং পেনথেসিলিয়ার মা। তাকে ইফেসাসে আর্টেমিসের মন্দিরের প্রতিষ্ঠাতা হিসাবে কৃতিত্ব দেওয়া হয়।

গ্রীক পুরাণ
-----------

### আমাজনের রানী

খ্রিস্টপূর্ব ৩য় শতাব্দীর একজন প্রাচীন গ্রীক লেখক রোডসের অ্যাপোলোনিয়াস লিখেছেন যে আমাজনের তিনটি শহর ডোয়াস সমভূমিতে অবস্থিত। সেথায় তিনি আরও উল্লেখ করেন আরেস, ওট্রেরা এবং অ্যান্টিওপের নির্মিত একটি মন্দিরের কথা, যা মরুজ দ্বীপে অবস্থিত এবং কাকজাতীয় পাখিতে পূর্ণ। 

  

ওট্রেরাকে কখনও কখনও ইফেসাসের আর্টেমিসের মন্দিরের পৌরাণিক প্রতিষ্ঠাতা হিসাবে বিবেচনা করা হয়, আমাজনের সাথে যার ঘনিষ্ঠতম সংযোগ ছিল। তিনিই আমাজন জাতির প্রতিষ্ঠাতা মা এবং প্রথম আমাজন রানী। 

### ওট্রেরা এবং আর্টেমিসের মন্দির

যুদ্ধরত আমাজনদের ইফেসাসে আর্টেমিসের মন্দির প্রতিষ্ঠার কৃতিত্ব দেওয়া হয়। কথিত আছে, তারা একটি ওক গাছের নীচে একটি মূর্তি স্থাপন করেছিল। তাদের মধ্যে একজন ছিলেন হিপ্পোলিটা, যিনি দেবীর সম্মানে আচার অনুষ্ঠান কার্য সম্পাদন করে এবং অতঃপর সর্ব -সমেত মূর্তিটির চারপাশে তাদের বর্শা এবং বর্ম অঞ্জলি দিয়ে একটি যুদ্ধ নৃত্যে মশগুল হয়ে পড়েন । তাদের কেউ সেই বার্ষিক নৃত্যকে প্রত্যাখ্যান করার অধিকার রাখতো না, কেননা এর জন্য তাদের শাস্তি দেওয়া হতো। আর এই নৃত্য প্রত্যাখানের অভিযোগে হিপপোলিটাকেও শাস্তি দেওয়া হয়েছিল। 

### সম্ভাব্য অভিযান

একটি লিপিবদ্ধ নথি যেথায় ওট্রেরার নাম সারসরি উল্লেখিত না থাকলেও ধারণা করা হয়েছে যে, একবার রানী ওট্রেরার নেতৃত্বে আমাজনরা ট্রয়ের বিরুদ্ধে একটি অভিযানে অংশ নিয়েছিল এবং সেই যুদ্ধে বীর বেলেরোফোন তাদের বিরুদ্ধে নেতৃত্বাধীন ছিলো। উক্ত যুদ্ধে রানী ওট্রেরার দল বিজয়ী হয়েছিলো।

তথ্যসূত্র
---------

1. ↑  Apollonius of Rhodes, *Argonautica* 2.370
2. ↑  Hyginus, *Fabulae* 223 and 225
3. ↑  Homer, *Iliad* 3.185
4. ↑  Homer, *Iliad* 6.161-186
5. ↑  Pindar, *Olympian Odes* 13.85
6. ↑  Apollodorus, *Library* 2.3.2
কেরালার এক মন্দিরে ওটামথুল্লাল নৃত্য প্রদর্শন
**ওট্টান থুল্লাল** (বা ওটামথুল্লাল, মালয়ালম: ഓട്ടൻ തുള്ളൽ) ভারতের কেরালার একটি আবৃত্তি-নৃত্য শিল্প অর্থাৎ গান এবং নাচের সাথে গল্প বলার সমন্বয়। অষ্টাদশ শতাব্দীতে কবি কাঞ্চন নাম্বিয়ার (যিনি তিনজন বিখ্যাত মালয়ালম ভাষার কবিদের মধ্যে একজন ছিলেন) এই নৃত্যের প্রবর্তন করেন। মৃদঙ্গম, মদ্দালম এবং ইলাথালাম বাদ্য়যন্ত্রের সাথে লোকসুলভ অভিনয় ও হাস্যরস দ্বারা সজ্জিত এই নৃত্য পরিবেশনার মাধ্যমে সাকারত্মকভাবে সমাজের সমালোচনা করা হয়।

উৎপত্তি
-------

বেশিরভাগ ভারতীয় নৃত্যশিল্পের ন্যায় ওটামথুল্লালের মুল আধার ভরতমুনি রচিত নাট্যশাস্ত্র (খ্রিস্টপূর্ব ২য় শতাব্দী) এবং এই নৃত্যশৈলীতে নাট্যশাস্ত্রের নিয়মগুলি কঠোরভাবে অনুসরণ করা হয়। মালয়ালম ভাষায় থুল্লাল শব্দের অর্থ "লাফ দেওয়া" বা "লাফানো"। জনশ্রুতি আছে কবি নাম্বিয়ার *চকিয়ার কুথু* নৃত্য পরিবেশনার সময় মিঝাভু নামক এক বিশেষ ঢোলক বাজাতেন। একবার চকিয়ার পরিবেশনার সময় তিনি তন্দ্রাচ্ছন্ন হয়ে ঘুমিয়ে পড়েছিলেন এবং তার জন্য তাকে উপহাস করা হয়। এর উত্তরে, নাম্বিয়ার ওটামথুল্লালের প্রচলন করেন যা প্রচলিত আর্থ-রাজনৈতিক ব্যাপারে প্রশ্ন উত্থাপন করে এবং সামাজিক কুসংস্কারের ব্যঙ্গ করে।

নৃত্য প্রদর্শন ও বেশভূষা
------------------------

ওট্টান থুল্লাল, পরিয়ান থুল্লাল এবং সিথাগান থুল্লাল হল থুল্লাল নৃত্যশৈলীর তিনটি রূপ। প্রতিটি থুল্লালের শৈলী ও পরিবেশনার রূপ ভিন্ন ভিন্ন। উদাহরণ স্বরূপ, ওট্টান থুল্লালের উপস্থাপনায় বেশি শরীরের নড়াচড়া হয় এবং অন্য দুটি থুল্লালের থেকে গানের শৈলী একটু পৃথক হয়।

এই নৃত্যের বেশভুষা কথাকলির সমতুল্য। নর্তকের মুখমণ্ডলে সবুজ, ওষ্ঠে লাল রং করা হয় ও চোখের চারিপাশে কালো রং দিয়ে পুরু রেখা আকা হয়। নর্তকেরা কটিদেশে লাল এবং সাদা রঙের হাঁটুর দৈর্ঘ্যের লম্বা ঘাঘরা জাতীয় বস্ত্র পরিধান করে এবং মাথায় এক বিশেস ধরনের মুকুট পরিধান করেন। কিছু কিছু ক্ষেত্রে পায়ে ঘুঙ্গুর থাকে।

ওট্টান থুল্লাল হাস্যরসের মাধ্যমে সামাজিক সমালোচনার একটি রঙিন উপস্থাপনা। শিল্পীর মুখের অভিব্যক্তি এবং নাচের সম্পৃক্ততা দর্শকদের কাছে প্রধান আকর্ষণ।

তথ্যসূত্র
---------

1. 1 2 3  "Ottan Thullal – A beautiful Weapon"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4  "ottanthullaln"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
**উচকু ক্লুব স্পোর্তোভি এসএ** (পোলীয় উচ্চারণ: [ˌɛwkaˈɛs ˈwut͡ɕ], পোলীয়: ŁKS Łódź; এছাড়াও **এউকাএস উচ** নামে পরিচিত) হচ্ছে উচ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯০৮ সালে প্রতিষ্ঠিত হয়েছে। এউকাএস উচ তাদের সকল হোম ম্যাচ উচের [[|স্তাদিওন এউকাএসে]] খেলে থাকে; যার ধারণক্ষমতা হচ্ছে ৫,৭০০। বর্তমানে এই ক্লাবের ম্যানেজারের দায়িত্ব পালন করছেন ভয়চিখ স্তাভোভি এবং সভাপতির দায়িত্ব পালন করছেন তমাশ সালস্কি। পোলীয় গোলরক্ষক আরকাদিউশ মালাশ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এউকাএস উচ এপর্যন্ত ৩টি শিরোপা জয়লাভ করেছে; যার মধ্যে ২টি একস্ত্রাকলাসা এবং ১টি পোলীয় কাপ শিরোপা রয়েছে।

অর্জন
-----

* **একস্ত্রাকলাসা:**
	+ **চ্যাম্পিয়ন** (২): ১৯৫৮, ১৯৯৭–৯৮
	+ **রানার-আপ** (১): ১৯৫৪
* **পোলীয় কাপ:**
	+ **চ্যাম্পিয়ন** (১): ১৯৫৬–৫৭
	+ **রানার-আপ** (১): ১৯৯৩–৯৪
* **পোলীয় সুপার কাপ:**
	+ **রানার-আপ** (২): ১৯৯৪, ১৯৯৮

তথ্যসূত্র
---------

1. ↑  "এউকাএস উচ"। *ট্রান্সফারমার্কেট*। সংগ্রহের তারিখ ৩ জুন ২০২০।
2. ↑  "স্তাদিওন এউকাএস"। *ট্রান্সফারমার্কেট*। সংগ্রহের তারিখ ৩ জুন ২০২০।

বহিঃসংযোগ
---------


উইকিমিডিয়া কমন্সে **এউকাএস উচ** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (পোলীয়)

টেমপ্লেট:এউকাএস উচ
টেমপ্লেট:একস্ত্রাকলাসা

প্রবেশদ্বার: ফুটবল

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**এএফএম মহিতুল ইসলাম** একজন বাংলাদেশ আওয়ামীলীগের কর্মী এবং বাংলাদেশের প্রথম রাষ্ট্রপতি ও বাংলাদেশের স্বাধীনতার ঘোষক শেখ মুজিবুর রহমানের ব্যক্তিগত সহকারী ছিলেন। তিনি শেখ মুজিবুর রহমানের হত্যার সাক্ষী হয়েছিলেন এবং এ ব্যাপারে থানায় পুলিশ কেস করেন। তিনি বঙ্গবন্ধু শেখ মুজিবুর রহমান হত্যাকাণ্ড মামলার বাদী হিসেবে পরিচিত ছিলেন।

কর্মজীবন
--------

### বাংলাদেশর মুক্তিযুদ্ধ

মুহিতুল ইসলাম বাংলাদেশের মুক্তিযুদ্ধে লড়াই করেছিলেন ।  তিনি মুজিব বাহিনীর সদস্য ছিলেন এবং বাংলাদেশের স্বাধীনতার পরে অস্ত্র সমর্পণ করেছিলেন। তিনি বাংলাদেশ সরকার অফিস শাখার সহকারী হিসাবে যোগদান করেন। মুখ্যসচিবের কার্যালয় থেকে রাষ্ট্রপতির কাছে ফাইল বহন করার সময় রাষ্ট্রপতি তাকে পছন্দ করেছিলেন। তাকে রাষ্ট্রপতিদের ব্যক্তিগত সহকারী হিসাবে বদলি করা হয়েছিল। 

### শেখ মুজিব হত্যার সাক্ষী

১৯৭৫ সালের ১৫ আগস্ট বাংলাদেশের রাষ্ট্রপতি শেখ মুজিবুর রহমানকে একদল বাংলাদেশ সেনা কর্মকর্তা হত্যা করেছিলেন। তিনি তখন তাঁর বাসভবনে রাষ্ট্রপতির সহকারী এবং সংবর্ধনাবিদ ছিলেন। তিনি হত্যার সাক্ষী ছিলেন। ১৯৭৬ সালের অক্টোবরে তিনি লালবাগ থানায় মামলা দায়েরের চেষ্টা করেন। খুনিরা তখনও ক্ষমতায় থাকায় দায়িত্বরত পুলিশ কর্মকর্তারা তাকে লাঞ্ছিত করেছিলেন। শেখ মুজিবের দল আওয়ামী লীগ ১৯৯৬ সালে ক্ষমতায় থাকাকালীন ২ অক্টোবর তিনি মামলা করতে সক্ষম হন। এই মামলায় রায়টি ২০০৯ সালের ১৯ নভেম্বরে প্রকাশ হয়।  আওয়ামী লীগ সরকার ইনডেমনিটি আইনটি বাতিল করে দেয়। কারণ এ আইনটি ঘাতকদের বিচারের হাত থেকে রক্ষা করেছিল।  দণ্ডিত দোষীদের মধ্যে পাঁচজনকে ২০১০ সালের ২৮ জানুয়ারিতে মৃত্যুদন্ড কার্যকর করা হয়েছিল। 

১৯৭৫ সালে হত্যার চেষ্টায় মুহিতুল ইসলাম আহত হয়েছিল, তিনি হাসপাতাল থেকে তার গ্রামের বাড়ি যশোর পালিয়ে যান। তবে সেনাবাহিনী তাকে ধরে নিয়ে যায়। তাকে সেনা হেফাজতে নির্যাতন করা হয়েছিল। শেখ মুজিবের এপিএস শাহরিয়ার জেডআর ইকবাল ইসলামকে হেফাজত থেকে মুক্তি পেতে সহায়তা করেছিলেন। তিনি সরকারী চাকরি অব্যাহত রেখেছিলেন, ত্রাণ অধিদপ্তরের পরিচালক হয়েছিলেন। ২০০২ সালে বাংলাদেশ জাতীয়তাবাদী দল - জামায়াত-ই-ইসলামী জোট ক্ষমতায় আসার পর তাকে তার অফিস থেকে সরিয়ে দেওয়া হয়।

মৃত্যু
------

মুহিত বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসাধীন অবস্থায় ২৫ আগস্ট ২০১৬ সালে মারা যান। ।  যশোরের মণিরামপুরের কাশিমপুরে তাকে সমাহিত করা হয়।

তথ্যসূত্র
---------

1. 1 2  "Mohitul Islam passes away"। *The Daily Star*। ২৬ আগস্ট ২০১৬। সংগ্রহের তারিখ ১ জানুয়ারি ২০১৭।
2. ↑  "Bangabandhu murder case plaintiff Mohitul Islam dies"। *The Independent*। সংগ্রহের তারিখ ১ জানুয়ারি ২০১৭।
3. ↑  "'You'll die and cause our deaths too'"। *Dhaka Tribune*। ২৬ আগস্ট ২০১৬। সংগ্রহের তারিখ ১ জানুয়ারি ২০১৭।
4. ↑  "Bangabandhu murder case's plaintiff Mohitul Islam dies"। *The Daily Star*। ২৫ আগস্ট ২০১৬। সংগ্রহের তারিখ ১ জানুয়ারি ২০১৭।
5. 1 2  "Bangabandhu murder case's plaintiff AFM Mohitul Islam dies at 63"। *bdnews24.com*। সংগ্রহের তারিখ ১ জানুয়ারি ২০১৭।
6. ↑  "Ordeals of plaintiff"। *The Daily Star*। ২০০৯-১১-১৯। সংগ্রহের তারিখ ২০১৭-০১-০১।
7. ↑  "A look back at those who left us in 2016"। *bdnews24.com*। সংগ্রহের তারিখ ১ জানুয়ারি ২০১৭।
8. ↑  "Bangabandhu murder case plaintiff Mohitul Islam dies"। *Dhaka Tribune*। ২৫ আগস্ট ২০১৬। সংগ্রহের তারিখ ১ জানুয়ারি ২০১৭।
9. ↑  "Mohitul Islam laid to rest"। *The Daily Sun*। ১ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৭।
**ওড়িশা গণ পরিষদ** (*ওড়িশা পপুলার অ্যাসোসিয়েশন* ), ছিল ভারতের ওড়িশা রাজ্যের একটি ভারতীয় রাজনৈতিক দল, যা বিজু জনতা দলের একটি বিভক্ত দল। দলটি ২৯ অক্টোবর, ২০০০ সালে প্রতিষ্ঠিত হয়েছিল। ওজিপির সভাপতি ছিলেন বিজয় মহাপাত্র। ২০০০ সালের ফেব্রুয়ারিতে মহাপাত্রকে বিজেডি থেকে বহিষ্কার করা হয়েছিল। দিলীপ রায়কে রাজ্যসভায় নির্বাচিত করা নিয়ে বিজেডি নেতা নবীন পট্টনায়কের সঙ্গে মহাপাত্রের বিরোধ হয়েছিল।

২০০৪ সালের নির্বাচনে, ওজিপি ভারতীয় জাতীয় কংগ্রেসের সাথে জোটবদ্ধ হয়েছিল। ওজিপির ওডিশা রাজ্য বিধানসভায় চারজন প্রার্থী ছিল, যাদের মধ্যে দুজন নির্বাচিত হয়েছেন।

ওজিপির ছাত্র শাখার নাম ছিল উড়িষ্যা ছাত্র পরিষদ।

২০০৭ সালে, ওজিপি জাতীয়তাবাদী কংগ্রেস পার্টির সাথে একীভূত হয়।

তথ্যসূত্র
---------

1. ↑  *Role of Regional Political Parties in India*। Mittal Publications। ২০০৭। পৃষ্ঠা 108–। আইএসবিএন 978-81-8324-191-5।
2. ↑  "Ex-BJP Leaders Could Be Assets for the BJD or Congress in Odisha"। *thewire.in*। The Wire। সংগ্রহের তারিখ ২৮ জুন ২০১৯।
3. ↑  Mohapatra throws challenge to Patnaik[*স্থায়ীভাবে অকার্যকর সংযোগ*]
4. ↑  "Mohapatra throws challenge to Patnaik"। *The Rediff* (ইংরেজি ভাষায়)। সংগ্রহের তারিখ ২০২১-০৩-১৪।
5. ↑  "Read a story of 64 yrs of regional parties in Odisha"। *dailypioneer.com*। Daily Pioneer। সংগ্রহের তারিখ ২৮ জুন ২০১৯।
6. ↑  "Bijay Mohapatra's possible Ghar Wapsi has many shades"। *newindianexpress.com*। The New Indian Express। সংগ্রহের তারিখ ২৮ জুন ২০১৯।
এডগার অ্যালেন নামের অন্যান্য ব্যক্তির জন্য এডগার অ্যালেন (দ্ব্যর্থতা নিরসন) দেখুন।
**এডগার অ্যালেন** (২ মে, ১৮৯২ - ৩ ফেব্রুয়ারি, ১৯৪৩) একজন আমেরিকান শারীরস্থানবিদ এবং শারীরতাত্ত্বিক ছিলেন। তিনি ইস্ট্রোজেন আবিষ্কার এবং অন্তঃক্ষরা গ্রন্থিবিজ্ঞানকে চিকিৎসাবিজ্ঞানের একটি বিশেষায়িত শাখা হিসেবে প্রতিষ্ঠাতে তার ভূমিকার জন্য পরিচিত।

ব্যক্তিগত জীবন
--------------

কলোরাডোর ক্যানন (ক্যানিয়ন) সিটিতে জন্মগ্রহণকারী অ্যালেনের বাবাও একজন চিকিৎসক ছিলেন। ১৯১৮ সালে তিনি প্রভিডেন্সের ম্যারিয়ন ফাইফারকে বিয়ে করেন। এই দম্পতির দুই কন্যা সন্তান ছিল।

শিক্ষা জীবন
-----------

তিনি তার মাধ্যমিক শিক্ষা অর্জন করেন রোডস আইল্যান্ডের পাটুকেট এন্ড ক্রান্সটন পাবলিক স্কুল থেকে। ব্রাউন বিশ্ববিদ্যালয়ে উচ্চশিক্ষা গ্রহণ করেন। এখানে তিনি ১৯১৫ সালে জীববিজ্ঞানে স্নাতক ও ১৯১৬ সালে স্নাতকোত্তর সনদ অর্জন করেন। প্রথম বিশ্বযুদ্ধে সেনাদলে মেডিকেল কোরে যুক্ত হওয়ার কারণে তার উচ্চতর শিক্ষায় সাময়িক ছেদ পরে। বিশ্বযুদ্ধ কাজ করার পর তিনি ১৯১৯ সালে ওয়াশিংটন ইউনিভার্সিটি স্কুল অফ মেডিসিনে চাকুরী নেন। চাকুরিরত অবস্থায় ১৯২১ সালে তিনি পিএইচডি অর্জন করেন।

কর্মজীবন
--------

১৯১৯ হতে ১৯২৩ পর্যন্ত ওয়াশিংটন ইউনিভার্সিটি স্কুল অফ মেডিসিনে চাকুরি করেন। ১৯২৩ সালে তিনি কলম্বিয়ার মিসৌরি বিশ্ববিদ্যালয়ের শারীরস্থানবিদ্যা বিভাগের অধ্যাপক নিযুক্ত হন। এখানে তিনি পরে মেডিকেল স্কুলের ডিন ও বিশ্ববিদ্যালয়ের হাসপাতালের পরিচালক হয়েছিলেন। দশ বছর পর তিনি ইয়েল বিশ্ববিদ্যালয়ের একইবিভাগের সভাপতি নিযুক্ত হন।

মিসৌরিতে, তিনি যৌন হরমোন নিয়ে পড়াশোনা শুরু করেন। যদিও সে সময় এটি সাধারণত বিশ্বাস করা হয়েছিল যে নারী প্রজনন চক্র *কর্পাস লুটিয়ামের* পদার্থ দ্বারা নিয়ন্ত্রিত হয়। অ্যালেন ডিম্বাণুর চারপাশের ফলিকলে তার পর্যবেক্ষণ ও গবেষণার ফলে ইস্ট্রোজেন আবিষ্কার করেছিলেন। তার আবিষ্কারের ছয় বছর পর ১৯২৯ সালে অ্যাডলফ বুটেন্যান্ড নতুন আবিষ্কৃত হরমোনকে ইস্ট্রোজেন হিসেবে সনাক্ত করেন।

মৃত্যু
------

অ্যালেন ১৯৪৩ সালে মার্কিন যুক্তরাষ্ট্রের কোস্ট গার্ডের সাথে কাজ করার সময় হৃদরোগে আক্রান্ত হয়ে মারা যান।

তথ্যসূত্র
---------

1. 1 2 3 4  Cowan, Ruth (১৯৭০)। "Allen, Edgar"। *Dictionary of Scientific Biography*। **1**। New York: Charles Scribner's Sons। পৃষ্ঠা 123–124। আইএসবিএন 0-684-10114-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  "Edgar Allen"। *www.whonamedit.com*। সংগ্রহের তারিখ ২০২৩-১১-১৯।
3. ↑  "Allen, Edgar - Becker Archives Database"। *beckerarchives.wustl.edu*। সংগ্রহের তারিখ ২০২৩-০৩-০৪।

অতিরিক্ত পাঠ
------------

* আমেরিকান ন্যাশানাল বায়োগ্রাফি, ভলিউম ১, পৃ.৩০৪-৩০৫।
* গার্ডনার, ডাব্লিউ ইউ (এপ্রিল, ১৯৪৩)। "এডগার অ্যালেন (অববিচুয়ারি)।" *সায়েন্স .* ভলিউম ৯৭, নং ২৫২১, পৃষ্ঠা ৩৬৮-৩৬৯।

প্রবেশদ্বার: চিকিৎসাবিদ্যা জীবনী মার্কিন যুক্তরাষ্ট্র

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* গ্রিস
* নেদারল্যান্ডস

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |
**ওড়িশায় প্রস্তর খোদাই** পাথরের ওপর শিল্প ও মূর্তি ফুটিয়ে তোলা বা উপযোগী বস্তুর ওপর কারুকার্য তৈরি করার একটি প্রাচীন শিলাশৈল্পিক অভ্যাসের প্রাচীন রীতি। এটি ভারতের ওড়িশা রাজ্যের একটি প্রাচীন অনুশীলন। পাথর খোদাই করে কারুকার্য ফুটিয়ে তোলার শিল্পীদের উপস্থিতি রয়েছে মূলত কটক জেলার ললিতগিরি, পুরী ও ভুবনেশ্বর অঞ্চলে, যদিও ময়ূরভঞ্জ জেলার খিচিংয়েও কিছু খোদায়ের নিদর্শন পাওয়া যায়। প্রস্তর খোদাই ওড়িশার হস্তশিল্পের মধ্যে অন্যতম প্রধান৷ শিল্প আকৃৃৃতিগূলি মূলত প্রথাগত পদ্ধতির খোদাই কাজের ওপর নির্ভর৷ এর মধ্যে রয়েছে কোণার্ক সূর্য মন্দিরের এবং এর জটিল কৌণিক ভাস্কর্য এবং লাল বেলেপাথরের উপর সূক্ষ্ম প্রাণবন্ত খোদাইয়ের কাজ হস্তশিল্প রীতির অন্যতম উদাহরণ। অন্যান্য উল্লেখযোগ্য স্মৃতিস্তম্ভগুলির মধ্যে রয়েছে উদয়গিরি ও রত্নগিরি স্তূপসহ জগন্নাথ, লিঙ্গরাজ, মুক্তেশ্বরের মন্দির এবং এই অঞ্চলের অন্যান্য মন্দিরগুলি।

পাথর
----

কোণার্ক পাথর খোদাইয়ে ব্যবহৃত হয়েছে বেলেপাথর, সাজিমাটির পাথর, সর্পিলপাথর, মাকরানা মার্বেল এবং গ্রানাইট পাথর। দক্ষ শিল্পীরা নরম, সাদা সাজিমাটির পাথর, খাদিপাথর বা কিছুটা শক্ত সবুজ রঙের ক্লোরাইট বা কোচিলপাথর ব্যবহার করে থাকতে পারেন। তবে মূল নির্মাণে গোলাপী খান্ডোলাইট, সাহানাপাথর বা বাউলপাথার এবং সবচেয়ে শক্ততম, কালো গ্রানাইট এবং মুগুনি পাথরের মতো শিলাই ব্যবহৃত হয়েছে।

পদ্ধতি
------

কাটা হবে এরকম আকারের পাথরের উপর প্রয়োজনীয় আকারের একটি রূপরেখা প্রথমে অঙ্কিত হয়। একবার রূপরেখা খোদাই করা গেলে, অযাচিত অংশগুলি সরিয়ে চূড়ান্ত চিত্রটি আনা হয়। শক্ত পাথরগুলির জন্য, বাটালি বা ঐজাতীয় অস্ত্র অথবা অন্য কোনো পদ্ধতিতে অতিরিক্ত উপাদান ছেঁটে ফেলা হয়। নরম পাথরের ওপর একটি তীক্ষ্ণ সমতল-ধারযুক্ত লোহার সরঞ্জাম দিয়ে অতিরিক্ত উপাদানগুলি আঁচড় দিয়ে তৈরি করা হয় সূক্ষ্ম কাজ। বিভিন্ন আকারের হাতুড়ি এবং বাটালি তথা মুনা, পাটিলি, মার্চুয়াল, থুক-থুকি এবং নিতানা ব্যবহার করা হতো এসব নির্শন তৈরিতে।

পণ্য
----

পাাথর খোদাইয়ের বিষয়বস্তু সাধারণত প্রাচীন ঐতিহ্যবাহী পদ্ধতিতে পৌরাণিক ঘটনা বা ব্যক্তিত্বের বিবরণকে ফুটিয়ে তোলা৷ এছাড়া চিরাচরিত চিত্র মোমবাতি ধারক, পেনদানি, কাগজ চাপার বস্তু, গ্রন্থপ্রান্তিকী, পিলসুজ এবং পাথরের তৈরি বিভিন্ন আকৃৃৃতির ব্যবহার্য একাধিক আধার তৈরি করা হয়েছে। কুঁদ নামে একটি কাঠের লেদ দিয়ে বাঁক এবং পালিশ করা, কারিগররা সুন্দর পালিশ প্লেট (থালি), পাত্রে (জিনা, পাথুরি), কাপ এবং চশমা তৈরি করা হতো। এগুলি বিশেষ পুজো, নিত্য পূজাতে এবং প্রতিদিনের খাওয়ার জন্য ব্যবহৃত হয়। পাথরের তৈরি পাত্র দই সংরক্ষণ করার জন্য ভাল কারণ পাথর দইয়ের অ্যাসিডের সাথে বিক্রিয়া দেখায় না। আমার কাঠের আলমারি কে পিঁপড়ার আক্রমণের হাত থেকে রক্ষা করতে এইরকম আকৃতির পাথরের পাত্রে জল ধরে তার উপর আলমারির পায়া ডুবিয়ে রাখার প্রচলন রয়েছে।

তথ্যসূত্র
---------

1. ↑  টেমপ্লেট:ঙওয়েব উদ্ধৃতি
**এডওয়ার্ড কেডার এনকেটিয়া** (ইংরেজি: Eddie Nketiah; জন্ম: ৩০ মে ১৯৯৯; **এডি এনকেটিয়া** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

২০০৮–০৯ মৌসুমে, ইংরেজ ফুটবল ক্লাব চেলসির যুব পর্যায়ের হয়ে খেলার মাধ্যমে এনকেটিয়া ফুটবল জগতে প্রবেশ করেছেন এবং পরবর্তীকালে আর্সেনালর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব আর্সেনালের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি এক মৌসুমের জন্য লিডস ইউনাইটেডের হয়ে ধারে খেলেছেন।

২০১৭ সালে, এনকেটিয়া ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, এনকেটিয়া এপর্যন্ত ৪টি শিরোপা জয়লাভ করেছেন, যার মধ্যে ২টি আর্সেনালের হয়ে, ১টি লিডস ইউনাইটেডের হয়ে এবং ১টি ইংল্যান্ডের হয়ে জয়লাভ করেছেন।

প্রারম্ভিক জীবন
---------------

এডওয়ার্ড কেডার এনকেটিয়া ১৯৯৯ সালের ৩০শে মে তারিখে ইংল্যান্ডের লন্ডনের লুইশামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

এনকেটিয়া ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি ৩৮ ম্যাচে অংশগ্রহণ করে ৩৫টি গোল এবং ১টি শিরোপা জয়লাভ করেছেন।

তথ্যসূত্র
---------

1. ↑  "Premier League clubs publish 2019/20 retained lists"। Premier League। ২৬ জুন ২০২০। সংগ্রহের তারিখ ৯ জুলাই ২০২০।

বহিঃসংযোগ
---------


উইকিমিডিয়া কমন্সে **এডি এনকেটিয়া** সংক্রান্ত মিডিয়া রয়েছে।

* এডি এনকেটিয়া – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে এডি এনকেটিয়া (ইংরেজি) উইকিউপাত্তে এটি সম্পাদনা করুন
* সকারবেসে এডি এনকেটিয়া (ইংরেজি) উইকিউপাত্তে এটি সম্পাদনা করুন
* বিডিফুটবলে এডি এনকেটিয়া (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে এডি এনকেটিয়া (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে এডি এনকেটিয়া (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে এডি এনকেটিয়া (ইংরেজি) উইকিউপাত্তে এটি সম্পাদনা করুন

| * দে
* স
আর্সেনাল ফুটবল ক্লাব  – বর্তমান দল |
| --- |
| 
* ১ র‍্যামসডেল
* ২ সালিবা
* ৪ ওয়াইট
* ৫ পার্তি
* ৬ মাগালিয়ায়েস
* ৭ সাকা
* ৮ ওদেগর (অধি:)
* ৯ জেসুস
* ১০ রো
* ১১ মার্তিনেলি
* ১২ টিম্বার
* ১৪ এনকেটিয়া
* ১৫ কিভিয়র
* ১৭ সেদ্রিক
* ১৮ তোমিয়াসু
* ১৯ ট্রোসার্ড
* ২০ জর্জিনিয়ো
* ২১ ভিয়েইরা
* ২২ রায়া
* ২৪ নেলসন
* ২৫ আল নানি
* ২৯ হাভের্ৎস
* ৩১ হাইন
* ৩৫ জিনচেনকো
* ৪১ রাইস
* প্রধান কোচ: আর্তেতা

 |
**এম. শামসুর রহমান** (আনু. ১৯৪০ – ১৬ ফেব্রুয়ারি ২০২০) বাংলাদেশের একজন শিক্ষায়তনিক ব্যক্তি ও লেখক ছিলেন। জাতীয় কবি কাজী নজরুল ইসলাম বিশ্ববিদ্যালয়ের প্রথম উপাচার্য ছিলেন।

জীবনী
-----

এম. শামসুর রহমান রাজশাহী বিশ্ববিদ্যালয়ের লোকপ্রশাসন ও রাষ্ট্রবিজ্ঞান বিভাগের অধ্যাপক ছিলেন। তিনি লোকপ্রশাসন ও রাষ্ট্রবিজ্ঞান সংক্রান্ত গ্রন্থও রচনা করেছেন।

এম. শামসুর রহমান ২০০৪ সালের ২৪ জুলাই থেকে ২০০৬ সালের ৬ জুন পর্যন্ত জাতীয় কবি কাজী নজরুল ইসলাম বিশ্ববিদ্যালয়ের প্রকল্প পরিচালক ছিলেন। পরবর্তীতে, তিনি ২০০৬ সালের ৭ জুন থেকে ২০০৯ সালের ১৯ এপ্রিল পর্যন্ত তিনি জাতীয় কবি কাজী নজরুল ইসলাম বিশ্ববিদ্যালয়ের উপাচার্য হিসেবে দায়িত্ব পালন করেছিলেন।

এম. শামসুর রহমান ঢাকার অ্যাপোলো হাসপাতালে ২০২০ সালের ১৬ ফেব্রুয়ারি ৮০ বছর বয়সে মৃত্যুবরণ করেন।

তথ্যসূত্র
---------

1. 1 2 3  "নজরুল বিশ্ববিদ্যালয়ের সাবেক উপাচার্যের ইন্তেকাল"। *কালের কণ্ঠ*। ১৬ ফেব্রুয়ারি ২০২০। সংগ্রহের তারিখ ১৮ ফেব্রুয়ারি ২০২০।
2. 1 2  "নজরুল বিশ্ববিদ্যালয়ের সাবেক ভিসি শামসুর রহমান আর নেই"। *মানবজমিন*। ১৮ ফেব্রুয়ারি ২০২০। সংগ্রহের তারিখ ১৮ ফেব্রুয়ারি ২০২০।
3. ↑  "সাবেক উপাচার্য প্রফেসর এম শামসুর রহমান মারা গেছেন"। *প্রতিদিনের সংবাদ*। ১৮ ফেব্রুয়ারি ২০২০। সংগ্রহের তারিখ ১৮ ফেব্রুয়ারি ২০২০।
4. 1 2  "অধ্যাপক শামসুর রহমানের মৃত্যুতে শোক"। *জাগোনিউজ২৪.কম*। ১৮ ফেব্রুয়ারি ২০২০। সংগ্রহের তারিখ ১৮ ফেব্রুয়ারি ২০২০।
**এম. হুমায়ুন কবির** হলেন একজন বাংলাদেশী কূটনীতিক এবং মার্কিন যুক্তরাষ্ট্রে বাংলাদেশের সাবেক রাষ্ট্রদূত।

জীবনের প্রথমার্ধ
----------------

কবির ১৯৫২ সালের ২৬ সেপ্টেম্বর পূর্ব পাকিস্তানের ব্রাহ্মণবাড়িয়ায় জন্মগ্রহণ করেন। তিনি ঢাকা বিশ্ববিদ্যালয় থেকে আইনে স্নাতক এবং রাষ্ট্রবিজ্ঞানে স্নাতকোত্তর করেছেন।

কর্মজীবন
--------

কবির বাংলাদেশের স্বাধীনতা যুদ্ধের একজন প্রবীণ সৈনিক। তিনি ১৯৭৭ সালে ঢাকা বিশ্ববিদ্যালয়ে রাষ্ট্রবিজ্ঞান বিভাগের প্রভাষক হিসেবে যোগদান করেন এবং ১৯৮০ সাল  সেখানে অধ্যাপনা করেন।

কবির ১৯৮২ থেকে ১৯৮৪ সাল  পররাষ্ট্র মন্ত্রণালয়ে কাজ করেন। ১৯৮৪ থেকে ১৯৮৭ সাল পর্যন্ত তিনি পররাষ্ট্র বিষয়ক উপদেষ্টার একান্ত সচিব হিসেবে দায়িত্ব পালন করেন। ১৯৮৭ থেকে ১৯৯০ সাল পর্যন্ত কবির যুক্তরাষ্ট্রে বাংলাদেশ দূতাবাসে দ্বিতীয় এবং তারপর প্রথম সচিব হিসেবে দায়িত্ব পালন করেন। ১৯৯১ থেকে ১৯৯৪ সাল পর্যন্ত তিনি কলকাতায় বাংলাদেশ কনস্যুলেটে প্রথম সচিব হিসেবে কাজ করেন। ১৯৯৬ থেকে ১৯৯৯ সাল পর্যন্ত তিনি জাতিসংঘে বাংলাদেশের স্থায়ী মিশনে দায়িত্ব পালন করেন।

কবির ১৯৯৯ থেকে ২০০১ সাল পর্যন্ত কলকাতায় বাংলাদেশের ডেপুটি হাইকমিশনার হিসেবে কাজ  । ২০০১ থেকে ২০০৩ পর্যন্ত, তিনি পররাষ্ট্র মন্ত্রণালয়ে বেশ কয়েকটি নেতৃত্বের পদে অধিষ্ঠিত ছিলেন। তিনি ২০০৩ সালের সেপ্টেম্বরে নেপালে বাংলাদেশের রাষ্ট্রদূত নিযুক্ত হন।  এবং ২০০৬ সাল পর্যন্ত সেখানে দায়িত্ব পালন করেন। তিনি ২০০৬ থেকে ২০০৭ সাল পর্যন্ত  অস্ট্রেলিয়ায় বাংলাদেশের হাইকমিশনার ছিলেন।

কবির ২০০৭ সালের জুলাই মাসে যুক্তরাষ্ট্রে বাংলাদেশের রাষ্ট্রদূত নিযুক্ত হন এবং ২০০৯ সাল পর্যন্ত সেখানে কাজ করেন। তিনি সেপ্টেম্বর ২০১০ সালে পররাষ্ট্র মন্ত্রণালয় থেকে সচিব পদে অবসর গ্রহণ করেন।

কবির বাংলাদেশ এন্টারপ্রাইজ ইনস্টিটিউটের সভাপতি  এবং এশিয়ান ইউনিভার্সিটি ফর উইমেনের ট্রাস্টি বোর্ডের সদস্য। তিনি বাওয়ার গ্রুপ এশিয়ার সিনিয়র উপদেষ্টা।

তথ্যসূত্র
---------

1. ↑  "Name: Kabir, M. Humayun"। *All Official*। সংগ্রহের তারিখ ২০২১-০৭-১৮।
2. 1 2  "Mr. M. Humayun Kabir"। *University of the People*। সংগ্রহের তারিখ ২০২১-০৭-১৮।
3. 1 2 3 4 5 6 7 8 9 10 11  "The Embassy of Bangladesh in Washington DC - Ambassador M. Humayun Kabir"। *www.bdembassyusa.org*। সংগ্রহের তারিখ ২০২১-০৭-১৮।
4. ↑  "Bangladesh envoy to Nepal presents credentials"। *The Daily Star*। ২০২১-০৭-১৮ তারিখে মূল থেকে আর্কাইভ করা। সংগ্রহের তারিখ ২০২১-০৭-১৮।
5. ↑  "Bush welcomes roadmap to polls by 2008"। *The Daily Star*। ২০২১-০৭-১৮ তারিখে মূল থেকে আর্কাইভ করা। সংগ্রহের তারিখ ২০২১-০৭-১৮।
6. 1 2  "BEI | BEI Team Details"। *bei-bd.org*। সংগ্রহের তারিখ ২০২১-০৭-১৮।
7. ↑  "Humayun"। *BowerGroupAsia*। সংগ্রহের তারিখ ২০২১-০৭-১৮।
ওপিসথোসোমা হলো কিছু আর্থ্রোপোড প্রাণীর দেহের পশ্চাৎ অংশ যা কিনা প্রোসমার (সেফালোথোরাক্স) পিছনে অবস্থিত।

অ্যারাকনিড শরীরস্থান:  

(১) চার জোড়া পা  

(২) প্রোসোমা (সেফালোথোরাক্স)  

(৩) ওপিসথোসোমা (উদর)
এটা কেলিসেরাটা (অ্যারাকনিড, লিমুলাস প্রমুখ) উপপর্বের অন্যতম বৈশিষ্ট্য ৷ যদিও বহুক্ষেত্রেই এটি উদরের মত (এবং অনেক ক্ষেত্রে বলাও হয়)। ওপিসথোসোমায় শ্বসন অঙ্গ ( বুক লাং বা বুক গিল) এবং হৃদপিণ্ড দেখা যায়।

খন্ডকায়ন
---------

ওপিসথোসোমায় খন্ডকায়ন ও অ্যাপেন্ডেজের সংখ্যা বিভিন্ন হতে পারে৷ কাঁকড়াবিছেদের ওপিসথোসোমায় ১৩টি খণ্ডকায়ন থাকলেও প্রথমটি শুধুমাত্র ভ্রূনজ বিকাশের সময় দেখতে পাওয়া যায়। অন্যান্য অ্যারাকনিডদের আরও কম থাকে; ওপিলিওনের খন্ডনের সংখ্যা ১০টি। বেশিরভাগ প্রজাতিতেই ওপিসথোসোমীয় অ্যাপেন্ডেজ গুলি লোপ পায় বা বহু মাত্রায় বিলুপ্ত হয়। লিমুলাস যদিও এর ব্যতিক্রম কারণ তাদের কাছে "ওপারকিউলা" বা "ব্রাঞ্চিওফোর" নামক কতগুলি বৃক্ষ সদৃশ ওপিসথোসোমীয় প্রতঙ্গ বর্তমান, যা বুক গিলের ধারক এবং গমন ও গ্যাসের আদান প্রদানে সহায়তা করে।

বেশিরভাগ কেলিকেরাটদের মধ্যে ওপিসথোসোমীয় প্রতঙ্গ বহুলাংশে বিলুপ্ত বা বিবর্তিত হয়ে বিশেষ ধরনের প্রতঙ্গে পরিণত হয়। যেমন- মাকড়সাদের স্পিনার‍্যাট এবং কাঁকড়াবিছেদের পেকটেন ৷ চাবুক বিছে ও চাবুক মাকড়সার মত প্রাণীদের বুক লাং ধারণকারী প্রথম দুটি "স্টারনুম"কে বিবর্তিত ওপিসথোসোমীয় প্রতঙ্গ বলে মনে করা হয়। পূর্ণাঙ্গ মাকড়সাদের ওপিসথোসোমায় কোনো খন্ডকায়ন দেখা যায় না। তবে ভ্রুণ দশায় তাদের ১৩ টি খন্ডকায়ন দেখা যায়, যাদের শেষাংশে থাকা খন্ডকায়ন গুলিকে "প্রিসেগমেন্টাল জোন" বলে।

তথ্যসূত্র
---------

1. ↑  Peter Ax (২৮ আগস্ট ২০০০)। "Chelicerata"। *Multicellular Animals*। স্প্রিঙ্গার। পৃষ্ঠা 83–85। আইএসবিএন 978-3-540-67406-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Jeffrey W. Shultz; Ricardo Pinto-da-Rocha (২০০৭)। "Morphology and functional anatomy"। Ricardo Pinto-da-Rocha; Glauco Machado; Gonzalo Giribet। *Harvestmen: the Biology of Opiliones*। Harvard University Press। পৃষ্ঠা 14–61। আইএসবিএন 978-0-674-02343-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Pechmann, Matthias; Khadjeh, Sara; Sprenger, Fredrik; Prpic, Nikola-Michael (নভেম্বর ২০১০)। "Patterning mechanisms and morphological diversity of spider appendages and their importance for spider evolution"। *Arthropod Structure & Development*। **39** (6): 453–467। ডিওআই:10.1016/j.asd.2010.07.007। পিএমআইডি 20696272। সংগ্রহের তারিখ ২০ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**"একটি তুলসী গাছের কাহিনী"** সৈয়দ ওয়ালীউল্লাহ রচিত বাংলা ছোটগল্প। ১৯৪৭ সালে ভারত বিভাজনের পর পরিত্যক্ত একটি হিন্দু বাড়ি কিছু মুসলমান যুবকের দ্বারা দখলকৃত হবার ঘটনাকে কেন্দ্র করে এর কাহিনী রচিত হয়েছে। ওয়ালীউল্লাহ নিজেই "দ্য টেল অব দ্য তুলসী ট্রি" শিরোনামে গল্পটি ইংরেজিতে অনুবাদ করেন। নিয়াজ জামান কর্তৃক অনূদিত ও সম্পাদিত *দ্য এসকেপ অ্যান্ড আদার স্টোরিজ অফ ১৯৪৭* সংকলনে "এসকেপ" শিরোনামে গল্পটি মুদ্রিত হয়েছে।

কাহিনীসংক্ষেপ
-------------

দেশভাগের সময়ে কলকাতা থেকে উদ্বাস্তুর মত একদল চাকরিজীবী পূর্ব বঙ্গে (বর্তমান : বাংলাদেশ) আসে। এসে একটি পরিত্যক্ত বাড়ি দখল করে। তারা ভাগ্যবান বলে একটি পরিত্যক্ত বাড়ি দখল করে। অন্যান্য উদ্বাস্তুরা এটা দেখে আফসোস করে। অতঃপর একদিন তাদের দখলকৃত বাড়ি উদ্ধারে পুলিশ আসে। তাদের বাড়ি ছাড়ার নোটিশ দেওয়া হয়। তারা সংকল্পবদ্ধ হয়, তারা বাড়ি ছাড়বে না।

একদিন তাদের একজনের চোখে একটি তুলসী গাছ পড়ে। তুলসী গাছকে 'হিন্দুয়ানী'র প্রতীক ধরা হয়। তাদের কেউ কেউ তুলসী গাছটি মূলোৎপাটন করার কথা বলে। কিন্তু, তারা মূলোৎপাটন করতে পারে না । উপরন্তু,তারাই গোপনে গোপনে গাছটির যত্ন নেয়।

একদিন তাদের সবাইকে বাড়ি ছেড়ে চলে যেতে হয়। সরকার বাড়িটি রিকুইজিশন করে। আর,শুকিয়ে যাওয়া খয়েরি রঙের তুলসী গাছটি থেকে যায় বাড়িটিতে।

তথ্যসূত্র
---------

1. ↑  দিলরুবা, লীনা (১৩ জুন ২০১৭)। "সৈয়দ ওয়ালীউল্লাহ 'স্তন' ও 'একটি তুলসী গাছের কাহিনী'"। বিডিনিউজ টোয়েন্টিফোর ডটকম। ১১ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২৩।
2. ↑  "দুই তীর" (ইংরেজি ভাষায়)। সৈয়দ ওয়ালীউল্লাহ। ৮ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২৩।

| * দে
* স
সৈয়দ ওয়ালীউল্লাহ |
| --- |
| সৃষ্টিকর্ম | 

|  |  |
| --- | --- |
| উপন্যাস | 
* *লালসালু* (১৯৪৮)
* *চাঁদের অমাবস্যা* (১৯৬৪)
* *কাঁদো নদী কাঁদো* (১৯৬৮)
* *কদর্য এশীয়, ফাল্গুন* (২০০৬)

 |
| গল্প | 
* "একটি তুলসী গাছের কাহিনী"

 |
| গল্পসংকলন | 
* *নয়নচারা* (১৯৪৫)
* *দুই তীর ও অন্যান্য গল্প* (১৯৬৫)

 |
| নাটক | 
* *বহিপীর* (১৯৬০)
* *উজানে মৃত্যু* (১৯৬৩)
* *সুড়ঙ্গ* (১৯৬৪)
* *তরঙ্গভঙ্গ* (১৯৭১)

 |

 |
| অভিযোজন‎ | 
* *লালসালু* (২০০১)

 |
| 
* উইকিউক্তি পাতা **উইকিউক্তি**
* উইকিউপাত্ত পাতা **উইকিউপাত্ত**
* বিষয়শ্রেণী বিষয়শ্রেণী

 |
**মীর মোহাম্মদ রেজাউল করিম** (জন্ম : ১৯৩৫ - ২৯ অক্টোবর ২০০৫)  ছিলেন একজন বাংলাদেশী কূটনীতিক।  মৃত্যুর আগে তিনি বিএনপি চেয়ারপারসন খালেদা জিয়ার উপদেষ্টা হিসেবে দায়িত্ব পালন করেন।

শিক্ষা জীবন
-----------

রেজাউল করিম ঢাকা বিশ্ববিদ্যালয় থেকে অর্থনীতিতে স্নাতক, করাচি বিশ্ববিদ্যালয় থেকে জনপ্রশাসনে স্নাতকোত্তর, ফ্ল্যাচার স্কুল অফ ল অ্যান্ড ডিপ্লোমাসি থেকে স্নাতকোত্তর ডিগ্রি অর্জন করেছেন।

কর্মজীবন
--------

একাত্তরের মুক্তিযুদ্ধের সময় রেজাউল করিম পাকিস্তান হাই কমিশনে লন্ডনে প্রথম কূটনৈতিক হিসাবে দায়িত্ব পালন ছিলেন। তিনি এখানে ডেপুটি হাই কমিশনার হিসাবে দায়িত্ব পালন করেন এবং ১৯৭০ এর দশকের শেষদিকে ভারতে চলে যান।  তিনি চীন, ইরাক, ইরান এবং রাশিয়ার রাষ্ট্রদূত এবং শ্রীলঙ্কা ও যুক্তরাজ্যের হাই কমিশনার হিসাবে দায়িত্ব পালন করেন। তিনি ১৯৯২ সালে বিদেশী চাকরি থেকে অবসর গ্রহণ করেন। রেজাউল করিম বাংলাদেশ জাতীয়তা বাদী দল-বিএনপির চেয়ারপারসন খালেদা জিয়ার উপদেষ্টার দায়িত্ব পালন করেছেন।

ব্যক্তিগত জীবন
--------------

করিম সালমাকে বিয়ে করেছিলেন। একসাথে তাদের তিনটি সন্তান জালাল, শাহেদ ও সীমা ছিল। তার নাতি-নাতনি হলেন শাইদা, আলিসা এবং জায়েদ।

তথ্যসূত্র
---------

1. 1 2  "Ambassador MM Rezaul Karim passes away in Cairo"। *bdnews24.com*। ২৮ অক্টোবর ২০০৫। সংগ্রহের তারিখ ১৪ সেপ্টেম্বর ২০১৬।
2. 1 2  Rashid, Harun (৮ নভেম্বর ২০০৫)। "In Memoriam Ambassador Rezaul Karim As I knew him"। The Daily Star। ১৫ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৬।
3. ↑  "Rezaul Karim appointed as Ambassador to Egypt"। bdnews24। ১৭ জুন ২০০৫। সংগ্রহের তারিখ ১৪ সেপ্টেম্বর ২০১৬।
**ওদাথিল পল্লী** (ওদাথিল মসজিদ) দক্ষিন ভারতের কেরালা রাজ্যের অন্তর্গত তালসেরি শহরে অবস্থিত ২০০ বছর পুরানো একটি মসজিদ। মসজিদটি ১৮০৬ সালে প্রতিষ্ঠা করা হয়েছিল।

ইতিহাস
------

তালসেরির বুকে ২০০ বছরের পুরানো ওদাথিল পল্লী এবং বাগান মসজিদ অবস্থিত। বর্তমানে যেখানে ওদাথিল মসজিদ অবস্থিত সেখানে এক সময় ডাচদের আঁখ চাষের জমি ছিল। জমিটি ব্রিটিশদের হস্তগত হলে ব্রিটিশ ইস্ট ইন্ডিয়া কোম্পানি এর মালিক হয়। 

একজন মুসলিম কেরল অধিবাসী মুসাকাকা ছিলেন ব্রিটিশ ইস্টি ইন্ডিয়া কোম্পানির ঠিকাদার। তিনি তালসেরির কেয়ি পরিবারের সদস্য ছিলেন। কেয়িরা ছিল সেসময়ের বিশিষ্ট ব্যবসায়ী। 

মুসাকাকা বেশ সৎ ও বিশ্বস্ত মানুষ হিসেবে পরিচিত ছিলেন। তাই ইস্টি ইন্ডিয়া কোম্পানি তাকে আনুগত্যের জন্য পুরস্কৃত করতে চেয়েছিল। তার ব্যক্তিগত অনুরোধে তাই ডাচদের উল্লিখিত এই জমিটি লিখে দেওয়া হয়। মুসাকাকা জমিটি অল্প দামে কিনে নেন, কারণ তিনি বিনামুল্যে জমিটি গ্রহন করতে চাননি।

শব্দতত্ত্ব
----------

তিনি তালসেরিতে 'কারিমবিন-ওদাম' (আঁখের ক্ষেত)-এ একটি সুন্দর মসজিদ নির্মান করেছিলেন যেটি প্রথমে ডাচদের হাতে ছিল পরবর্তীতে যা হাত বদল হয়ে ব্রিটিশদের মালিকানায় চলে আসে। মালয় ভাষায় ওদাম শব্দের অর্থ 'বাগান'। যেহেতু মসজিদটি একটি ওদামে নির্মিত হয়েছিল তাই মসজিদটির নাম হয় 'ওদাথিল পল্লী', যার অর্থ হল ওদামের মসজিদ। মসজিদটিতে ছিল কপারের তৈরি ছাদ এবং সোনালি গম্বুজ, ব্রাহ্মণ ঐতিহ্যে বর্ণিত দৃষ্টিনন্দন বৈশিষ্ট্যে ভরপুর নকশা। মসজিদটির গম্বুজ নির্মান নিয়ে একটি বিরোধিতার জন্ম হয়েছিল। সেসময় শুধুমাত্র মন্দিরের উপর গম্বুজ বসানোর রেওয়াজ ছিল। তা সত্ত্বেও জামরিন (কালিকোটের রাজা) গম্বুজ ও মিনার তৈরির দ্রুত অনুমতি প্রদান করেন। এই অনুমোদন তৎকালীন কেরালা শাসকদের আলোকিত সহনশীলতা ও সাম্প্রদায়িক সম্প্রীতির বৈশিষ্ট্যের প্রতিনিধিত্ব করে। যেকোনো মুসলিম এই মসজিদে নামাজ পড়তে পারে। তবে মসজিদের পাশে যে কবরস্থান আছে, সেখানে কেবলমাত্র কেয়ি পরিবারের আত্নিয়দের কবরস্থ করা যায়।

বৈশিষ্ট্য
---------

ওদাথিল পল্লী হলো এমন একটি জায়গা যা দেখতে পর্যটক ও ভ্রমণকারীরা আসেন। কেরালা স্থাপত্য কলা ও তালসেরির একেবারে মাঝে অবস্থিতি মসজিদটির অন্যতম বৈশিষ্ট্য। ছাদের মুকুটটি স্বর্ণের তৈরি। মসজিদটিতে এখনও নামাজ আদায় করা হয়। মসজিদটির তিনটি প্রধান প্রবেশদ্বার আছে। প্রথমটি হলো সদর তোরণ, যেটি তালসেরি বাস স্ট্যান্ডের কাছে। দ্বিতীয়টি হল লোগান সড়কের পাশে এবং তৃতীয় প্রবেশদ্বারটি ভবনের পেছনের উঠোন দিয়ে যেটি ওভি সড়কের সাথে লাগোয়া।

আরও দেখুন
---------

* তালসেরি
এম আর কায়ানী
**মুহাম্মদ রোস্তম কায়ানী** (১৮ অক্টোবর ১৯০২ -১৫ নভেম্বর ১৯৬২ ) বিচারপতি এম.আর. কায়ানী নামেই বেশি পরিচিত ছিলেন। পাকিস্তানের অন্যমত আইনজ্ঞ, প্রধান বিচারপতি ( ১৯৫৮ -১৯৬২)। জেনারেল আইয়ূব খানের স্বৈরাচারতন্ত্রের বিরুদ্ধে সাহসী অবস্থান নেয়ার জন্য বিচারপতি কায়ানী স্মরণীয় হয়ে আছেন।

জন্ম ও শিক্ষাজীবন
-----------------

মুহাম্মদ রোস্তম কায়ানী ১৮ অক্টোবর ১৯০২ কোহাতের শাহপুর গ্রামের খানবাহাদুর আবদুল সামাদ কায়ানীর ঘরে জন্ম গ্রহণ করেন। তিনি কোহাট ইসলামিয়া হাই স্কুল থেকে মেট্রিকুলেশন এবং এডওয়ার্ড কলেজ, পেশোয়ার থেকে এফ. এ. পাস করেন। কায়ানী সরকারি কলেজ, লাহোর থেকে ইংরেজি সাহিত্যে মাস্টার্স ডিগ্রি অর্জন করেন।

কর্মজীবন
--------

মুহাম্মদ রোস্তম কায়ানী একজন সিভিল সার্ভেন্ট হিসাবে কর্মজীবন শুরু করেন। দীর্ঘ আট বছর নির্বাহী বিভাগে কাজ করার পরে ১৯৩৮ সালে বিচার বিভাগে আত্মীকরণ হন। তিনি ১৯৪৯ সালে তিনি পাঞ্জাব হাইকোর্ট এর বিচারপতি নিযুক্ত হন এবং ১৯৫৮ সালে পশ্চিম পাকিস্তানের প্রধানবিচারপতি হন। ১৯৫৬ কায়ানী সিএসপি এ্যাসোসিয়েশন পশ্চিম পাকিস্তান শাখার সভাপতি নির্বচিত হন। এর মাধ্যমে তিনি পাকিস্তান সিভিল সার্ভিসের মর্যাদা পুনজাগরিত করেন। কায়ানী বিখ্যাত পাঞ্জাব ডির্স্টাবেন্স কোর্ট অব ইনকোয়ারীর সদস্য ছিলেন।

বিচারক এবং প্রধান বিচারপতি হিসেবে বিভিন্ন অনুষ্ঠানে প্রদত্ত তার বক্তৃতা প্রচার মাধ্যমে গুরুত্বের সাথে স্থান পেত। তার মাঝে দূর্লভ মেধা, রসবোধ, সাহস এবং সততার সমাবেশ ঘটেছিল। সরস তীর্যক মন্তব্য করা তার চারিত্রিক বৈশিষ্ট্য ছিল - যা থেকে খোদ রাষ্ট্রপতিও রেহাই পেতেন না। অক্টোবর, ১৯৬২ সালে বিচারপতি কায়ানী অবসর গ্রহণ করেন। তিনি সামরিক সরকারের প্রকাশ্য সমালোচনা করতেন বিধায় পাকিস্তান সুপ্রীম কোর্টের বিচারপতি বিবেচিত হন নাই। লাহোরের নাগরিকগণ তার সম্মানে বিদায় সম্বর্ধনার আয়োজন করেন, যেখানে তাকে "পাকিস্থানের কন্ঠস্বর" উপাধিতে ভূষিত করেন। উত্তরে বিচারপতি কায়ানী বলেন এ উপাধি তার কাছে "নিশানে পাকিস্তানে"র চাইতে প্রিয়। এরপর তিনি বলেন যে, গুমোট অন্ধকার এই যুগে সরস বক্তৃতার মাধ্যমে তিনি মানুষের নৈতিকতার মান উন্নত করতে সচেস্ট আছেন। তার উল্লেখযোগ্য মন্তব্য হল: 

>  **There are quite a few thousand men who would rather have the freedom of speech than a new suit of clothes and it is these that form a nation, not the office hunters, the licenses even the tillers of the soil and drawers of the water.**
> 
>

রচনাবলী
-------

বিচারপতি কায়ানী জীবনের শেষ চার বছরে দেশের সবচাইতে জনপ্রিয় বক্তায় পরিণত হন। এই বক্তৃতাগুলো পরে বই আকারে কয়েকটি খণ্ডে প্রকাশ করা হয়। এগুলো হলো : দ্য হোল ট্রুথ, নট দ্য হোল ট্রুথ, হাফ ট্রুথ, অ্যা জাজ মাই লাফ এবং আফকার-ই-পেরেশান ইত্যাদি।

মৃত্যু
------

নভেম্বর ১৯৬২, ঢাকা, চট্টগ্রাম, রাজশাহী বার এসোসিয়েশন এর আমন্ত্রনে পূর্ব পাকিস্তান সফরে আসেন। ১৫ নভেম্বর ১৯৬২ তিনি চট্টগ্রাম সার্কিট হাউজে শেষ নিঃশ্বাস ত্যাগ করেন। পরদিন পাকিস্তান ইন্টারন্যাশনাল এয়ার লাইন্স এর একটি বোয়িং বিমানে করে তার মরদেহ করাচী নিয়ে যাওয়া হয়। তাকে নিজ গ্রাম শাহপুর পারিবারিক গোরস্থানে সমাহিত করা হয়।

তথ্যসূত্র
---------

1. ↑  "সমকাল"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৩।
2. 1 2 3 4  The whole truth By Hafizur Rahman[*স্থায়ীভাবে অকার্যকর সংযোগ*]
3. ↑  dawn.com
**ওদ্রে জ্যুস্তিন তোতু** (ফরাসি: Audrey Justine Tautou, আ-ধ্ব-ব: [odʁɛ ʒystin totu] জন্ম: ৯ই আগস্ট ১৯৭৬, বোমোঁ, প্যুই-দ্য-দোম) একজন ফরাসি অভিনেত্রী। তিনি ১৯৯৯ সালের *ভেন্যুস বোতে* চলচ্চিত্রের মাধ্যমে নজরে আসেন এবং এ কাজের জন্য মাত্র ১৯ বছর বয়সে সবচেয়ে সম্ভাবনাময় অভিনেত্রী শ্রেণীতে সেজার পুরস্কার লাভ করেন। এরপর ২০০২ সালে পরিচালক জঁ-পিয়ের জ্যনে পরিচালিত *ল্য ফাব্যুলো দেস্তাঁ দামেলি পুলাঁ* চলচ্চিত্রে মূল ভূমিকায় অভিনয় করে বিশ্বব্যাপী খ্যাতি লাভ করেন। আমেলি চলচ্চিত্রটি ইউরোপীয় চলচ্চিত্র পুরস্কার অনুষ্ঠানে সেরা চলচ্চিত্রের উপাধি জেতে, ফ্রান্সের সর্বোচ্চ চলচ্চিত্র পুরস্কার সেজার পুরস্কারের চারটি শ্রেণীতে জয়লাভ করে (সেরা চলচ্চিত্র ও সেরা পরিচালকসহ), দুইটি বাফটা পুরস্কার জেতে এবং ৫টি শ্রেণীতে অস্কার পুরস্কারের জন্য মনোনীত হয়।

এরপর তোতু একই পরিচালকের অধীনে ২০০৪ সালে *আঁ লোঁ দিমঁশ দ্য ফিয়ঁসাই* শীর্ষক অতিনাটকীয় চলচ্চিত্রে অভিনয় করে কর্মের পরিধি বিস্তৃত করেন। ২০০৬ সালে তিনি রন হাওয়ার্ডের পরিচালনায় হলিউডের ব্যবসাসফল চলচ্চিত্র *দা ভিঞ্চি কোড*-এ সোফি ন্যভো চরিত্রে অভিনয় করেন। এরপর তিনি বেশ কিছু আত্মজীবনীমূলক চলচ্চিত্রে অভিনয় করেন, যেমন ফরাসি শৈলীবিদ কোকো শানেলের জীবনীর উপরে করা *কোকো আভঁ শানেল* (২০০৯) এবং *তেরেজ দেকেরু* (২০১২)। এছাড়া তিনি বেশ কিছু পরিচালকের একাধিক চলচ্চিত্রে অভিনয় করেছেন, যেমন সেদ্রিক ক্লাপিশের *লোবের্জ এস্পানিওল* চলচ্চিত্র ত্রয়ীতে।

তোতু বহু বিভিন্ন পুরস্কারের জন্য মনোনয়ন লাভ করেছেন এবং সেগুলি বিজয়ও করেছেন; এগুলির মধ্যে সেজার, প্রি ল্যুমিয়ের, বাফটা, ইউরোপীয় চলচ্চিত্র পুরস্কার এবং কান চলচ্চিত্র উৎসবের পুরস্কার উল্লেখ্য। ২০০৪ সালে তিনি মার্কিন অ্যাকাডেমি অফ মোশন পিকচার আর্টস অ্যান্ড সায়েন্সেস-এর সদস্য নির্বাচিত হন, যা ফরাসি অভিনেত্রীদের মধ্যে বিরল। এছাড়া তিনি শানেল, মোঁব্লঁ এবং লোরেয়াল-এর মতো বিশ্বখ্যাত মার্কার জন্য বিজ্ঞাপনের মডেল হয়েছেন।